ПРОТОКОЛ № 26
от заседание на Комисия по правни въпроси 
към Висшия съдебен съвет,
проведено на 10 юни 2013 г.

Днес, 10 юни 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:	НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
ОТСЪСТВА: Светла Петкова 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Писма от Даниела Росенова – председател на Апелативния специализиран наказателен съд и Живка Такева - Първанова – областен управител на Област София, относно държавни имоти предоставени на Министерство на правосъдието за нуждите на магистрати.
- Извлечения от протоколи № 18/21.05.2013 г. и 21/06.06.2013 г. от заседания на комисия „Публична комуникация” към ВСС, относно създаване на седмичен електронен бюлетин за дейността на ВСС. 

- Извлечение от протокол № 21/04.06.2013 г. от заседания на Комисия по анализ и отчитане степента на натовареност на органите на съдебната власт, относно подадени проектни идеи от ВСС по ОПАК. 
- Молба от Елка Филчева – Ерменкова, за удължаване срока на договора й като международен съдия в Република Косово. 

	По дневния ред
	
1.ОТНОСНО: Проект на Правила за командироване на съдии, прокурори и следователи. 

КОМИСИЯТА ПО ПРАВНИ ВЪПРОСИ
Р Е Ш И:

Изпраща проекта на Правилата на постоянните комисии към ВСС, за изразяване на становища и предложения по същите до 24 юни 2013 г. и на Гражданския съвет към ВСС за разглеждане в следващото му заседание.

2.ОТНОСНО: Докладна записка от Славка Каменова – главен секретар на ВСС във връзка с чл. 107а от КТ, препратена от комисия „Съдебна администрация” към ВСС, за становище. 

           Законът за съдебната власт дава делегация на ВСС да определи условията за несъвместимост в правилниците на органите на съдебната власт. Членовете на Комисията по правни въпроси считат, че те трябва да са уеднаквени за всички категории служители в органите на съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

Предлага на постоянните комисии към ВСС в срок до 24 юни 2013 г. да изразят становище, кой от следните варианти да се възприеме от ВСС:
1. В Правилниците по чл. 342 от ЗСВ и в ПОДВССНА да се създаде разпоредба, която да препраща към текста на чл. 107а от КТ.
           2. В същите актове ВСС да включи разработени от него и съобразени със Закона за предотвратяване и установяване на конфликт на интереси условия за несъвместимост на съдебните служители.
          
3.ОТНОСНО: Проект на Стратегия за управление на риска във ВСС, препратена от комисия „Бюджет и финанси” за определяне на целите и приоритетите за развитие в  периода 2013 – 2015 г.

КОМИСИЯТА ПО ПРАВНИ ВЪПРОСИ
Р Е Ш И:	

3.1. Приема целите и приоритетите за развитие на ВСС в периода 2013 – 2015 г. в Стратегията за управление на риска във ВСС, както следва:
•	утвърждаване на ВСС като орган, който отстоява независимостта на съдебната власт;
•	усъвършенстване управлението на дейността на съдебната власт, без да се засяга независимостта на нейните органи;
•	оптимално използване на ресурсите, необходими за осъществяване на дейността на ВСС;
•	повишаване на съзнанието за управление на риска и фокусиране върху ключовите рискови области;
•	утвърждаване на разбиране за необходимостта и ползата от управление на рисковете;
•	преминаване от формален подход на законовото изискване за въвеждане на процеса по управление на риска към прилагане на ефективен и работещ модел;
•	по-ясно дефиниране и разграничаване на ролите и отговорностите на участниците в процеса по управление на риска.
3.2. Решението да се изпрати на комисия „Бюджет и финанси” към ВСС.

           4.ОТНОСНО: Искане от Мирослав Начев – председател на Окръжен съд – Кюстендил за увеличаване на бюджетната сметка за 2013 г. по §10-20 „Външни услуги”.
Приложение: Извлечение от протокол № 23/29.05.2013 г. на КБФ, Искане № 11-06-453/23.05.2013 г., извлечения от протоколи № 1/26.03.2013 г. и № 2/26.05.2013 г. на ВК.

КОМИСИЯТА ПО ПРАВНИ ВЪПРОСИ
Р Е Ш И:

Прилага искането от председателя на Окръжен съд – Кюстендил към материалите на Временната комисия за изготвяне на Указания, относно реда за събиране на разноските, присъдени в полза на държавата по влезли в сила съдебни актове към ВСС.
Мотиви: С решения по протоколи № 1/26.03.2013 г. и № 2/26.05.2013 г., Временната комисия се е произнесла по поставения в писмото от председателя на Окръжен съд – Кюстендил въпрос. В резултат на цитираните по-горе решения са изготвени указания, които с писмо № 91-00-076/10.06.2013 г. са изпратени на председателите на съдилищата на окръжно и районно ниво.

5.ОТНОСНО: Докладна записка от Веселина Карагонова – главен експерт – юрисконсулт в АВСС, относно вътрешния ред за предоставяне на достъп до информация във ВСС по подадени, по реда на ЗДОИ заявления, препратена от комисия „Публична комуникация” към ВСС за изготвяне на типов образец за отговор.

КОМИСИЯТА ПО ПРАВНИ ВЪПРОСИ
Р Е Ш И:	

Възлага на Юлия Ковачева и експертните сътрудници на комисията за следващото заседание да изготвят проект за изменение на Вътрешните правила за достъп до обществена информация във ВСС.

Допълнителни точки

1.ОТНОСНО: Писма от Даниела Росенова – председател на Апелативния специализиран наказателен съд и Живка Такева - Първанова – областен управител на Област София, относно държавни имоти предоставени на Министерство на правосъдието за нуждите на ВСС.
Приложение: Писмо № 11-04-098/06.06.2013 г., № 96-00-135/2/03.06.2013 г., № 96-00-135/3/03.06.2013 г., № 96-00-135/1/03.06.2013 г.

КОМИСИЯТА ПО ПРАВНИ ВЪПРОСИ
Р Е Ш И:	

Възлага на дирекция „Финанси и бюджет” към ВСС, в срок до 17.06.2013 г. да изготви справка за всички плащания, извършени от ВСС за ремонт и обзавеждане на апартаменти, предоставени за ползване от бивши членове на ВСС и да я обобщи. 

2.ОТНОСНО: Извлечения от протоколи № 18/21.05.2013 г. и 21/06.06.2013 г. от заседания на комисия „Публична комуникация” към ВСС, относно създаване на седмичен електронен бюлетин за дейността на ВСС. 

КОМИСИЯТА ПО ПРАВНИ ВЪПРОСИ
Р Е Ш И:	

2.1. Препоръчва на комисия „Публична комуникация” към ВСС, да обмисли решението си по отношение периодичността (седмично или месечно) на издаване на електронен бюлетин и на съдържанието му, доколкото множество актове се публикуват от комисиите и дублирането им не би било полезно. 
2.2. Определя Саша Харитонова в качеството й на експертен сътрудник на комисията, да подава информация за дейността на комисията, на комисия „Публична комуникация” към ВСС. 
2.3. Решението да се изпрати на комисия „Публична комуникация” към ВСС.

3.ОТНОСНО: Извлечение от протокол № 21/04.06.2013 г. от заседания на Комисия по анализ и отчитане степента на натовареност на органите на съдебната власт, относно подадени проектни идеи от ВСС по ОПАК. 

КОМИСИЯТА ПО ПРАВНИ ВЪПРОСИ
Р Е Ш И:	

Приема за сведение решението на Комисия по анализ и отчитане степента на натовареност на органите на съдебната власт.

4.ОТНОСНО: Молба от Елка Филчева – Ерменкова – съдия в Окръжен съд - Благоевград, за удължаване срока на договора й като международен съдия в Република Косово. 
Приложение: Молба № 11-06-017/05.06.2013 г.

КОМИСИЯТА ПО ПРАВНИ ВЪПРОСИ
Р Е Ш И:	

Висшият съдебен съвет, с решение по протокол №12/28.03.2013 г., се е произнесъл по поставения от съдия Ерменкова казус, поради което приема за сведение молбата от Елка Филчева – Ерменкова – съдия в Окръжен съд – Благоевград.

10.06.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА